2020. gada Rīkojums Nr.

Rīgā (prot. Nr. . §)

**Par finansējuma piešķiršanu Ādažu novada domei**

1. Lai uzlabotu piekļuvi Ādažu militārajai bāzei un poligonam, kā arī nodrošinātu notekūdeņu attīrīšanas iekārtu jaudas palielināšanu, piešķirt Ādažu novada domei no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu pašvaldības autoceļa "Mežaparka ceļš" (zemes vienības kadastra apzīmējums 8044 005 0120) posma pārbūvei no Smilšu ielas līdz Kadagas ceļam ne vairāk kā 1 000 000 *euro* apmērā un sabiedrības ar ierobežotu atbildību "Ādažu ūdens" notekūdeņu attīrīšanas iekārtu jaudas palielināšanai 300 000 *euro* apmērā, tai skaitā:

1.1. 2020. gadā autoceļa pārbūves darbiem – 500 000 *euro* un notekūdeņu attīrīšanas iekārtu izpētei un projektēšanas darbiem – 78 408 *euro*;

1.2. 2021. gadā autoceļa pārbūves darbiem – atbilstoši pārbūves darbu iepirkuma rezultātiem, bet ne vairāk kā 500 000 *euro* unnotekūdeņu attīrīšanas iekārtu jaudas palielināšanai – 221 592 *euro.*

2. Aizsardzības ministrijai normatīvajos aktos noteiktajā kārtībā iesniegt Finanšu ministrijā priekšlikumus apropriācijas izmaiņām 2020. gadā atbilstoši šā rīkojuma 1. punktam, lai precizētu maksimāli pieļaujamo valsts budžeta izdevumu apjomu 2021. gadam likumprojekta "Par valsts budžetu 2021. gadam" sagatavošanas procesā (pārdale starp izdevumu ekonomiskās klasifikācijas kodiem).

3. Aizsardzības ministrijai noslēgt sadarbības līgumu ar Ādažu novada domi par finansējuma piešķiršanu šā rīkojuma 1. punktā minēto uzdevumu izpildei, paredzot līdzekļu izlietojuma kontroli un nosakot, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Ādažu novada dome.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks